Нядаўна старэйшы сын Ілья стварыў сваю сям’ю, ужо падарыў бацькам унучку. Жыве тут жа, у Конкавічах, працуе ў мясцовай гаспадарцы. Дачка Соф’я вучыцца ў Гомельскім медыцынскім універсітэце. Школьніца Юля таксама любіць біялогію, але, гледзячы, як цяжка вучыцца сястры, не збіраецца пакуль быць урачом. Алёша – галоўны мужчына ў доме, пакуль бацька на працы. Цяпер бацька – галоўны ветэрынарны ўрач УП “Палессе-Аграінвест”. Алёна ў дзень нашай сустрэчы ў складзе школьнай каманды юных інспектараў руху абараняла гонар раёна на абласным злёце. Малодшыя Толік і Слава – другакласнікі, Даша і Арцём – першакласнікі.